VIEŠOSIOS ĮSTAIGOS ŠAKIŲ LIGONINĖS
2024 METŲ VEIKLOS ATASKAITA

          I. Informacija apie įstaigos vadovą.

Įstaigos vadovas – direktorius Ignas Sadauskas dirba pagal 2023 m. liepos 5 d. darbo sutartį Nr. DS-60, sudarytą su Šakių rajono savivaldybės meru.
Vadybinio darbo sveikatos priežiūros įstaigose stažas – 7 metai. 2012 m., baigęs Lietuvos sveikatos mokslų universitetą ir įstojęs į vidaus ligų rezidentūrą, dirbo gydytoju Priėmimo-skubiosios pagalbos skyriuje VšĮ Šakių ligoninėje (toliau – ligoninė). Baigęs rezidentūrą, nuo 2017 m. dirbo Jurbarko ligoninėje Priėmimo skubios pagalbos skyriaus vedėju ir vidaus ligų gydytoju.
Per ataskaitinius metus dalyvavo Higienos instituto organizuotame 6 val. trukmės seminare: „Parengtų atskirų (prioritetinių) profesinės sveikatos priežiūros paslaugų algoritmų diegimas asmens sveikatos priežiūros įstaigose“, 3 val. trukmės konferencijoje „Vaikų ir suaugusiųjų klinikinės mitybos aktualijos 2024“, dalyvavo 9 val. trukmės tarptautinėje konferencijoje „Kaip įdarbinti dirbtinį intelektą sveikatos priežiūroje?“ ir išklausė 4 val. trukmės civilinės saugos mokymo kursus.
  
         II. Įstaigos tikslai ir pagrindinės veiklos kryptys.

Ataskaitiniais metais, atsižvelgiant į rajono gyventojų poreikius, Sveikatos apsaugos ministerijos ir Valstybinės ligonių kasos rekomendacijas ir prioritetines sritis, buvo didinamos dienos chirurgijos, dienos stacionaro, ambulatorinių paslaugų apimtys, įdarbinti nauji gydytojai specialistai  (vaikų kardiologas, vaikų neurologas, vaikų pulmonologas).
Įsigyta nauja įranga (lazeris ir nefroskopas), skirta  urologinių operacijų spektro plėtrai ir didinant dienos chirurgijos operacijų skaičių. 
Įsigytas endoskopas skirtas gastroskopijų ir kolonoskopijų atlikimui. Dalis lėšų skirta iš Šakių rajono savivaldybė biudžeto. 
Įsigyta įranga reikalinga intensyvios terapijos paslaugų teikimui ir atitikimui naujai keliamiems reikalavimams.
Šakių ligoninė tapo LSMU vidaus ligų rezidentūros baze, tai padidina galimybes pritraukti terapinio profilio specialistus.
Pasirašyta sutartis su kitomis Šakių rajono ASPĮ ir įsteigtas sveikatos centras, kuris turėtų pagerinti paslaugų prieinamumą ir kokybę Šakių rajono gyventojams.
Nuolatinis administracijos veiklos tikslas yra reikiamų specialistų paieška darbui ligoninėje, personalo darbo apmokėjimo klausimai.
2024-ųjų metų pradžioje ligoninėje dirbo 274 darbuotojai, pabaigoje – 282, iš jų: 244 moterys ir 38 vyrai. Per ataskaitinį laikotarpį ligoninėje dirbo 71 gydytojas ir 102 slaugytojos. 
Per ataskaitinį laikotarpį ligoninėje buvo 118 lovų, iš jų 63 – palaikomojo gydymo ir slaugos profilio lovos.
2024 metais stacionare gydyti 2888 pacientai (2023 m. – 2450 pacientų). 
Stacionare per 2024 metus mirė 209 ligoniai, iš jų 85 – gydyti palaikomojo gydymo ir slaugos profilyje. Stacionaro aktyvaus gydymo profilio letališkumo rodiklis buvo 5,2. Bendras mirtingumas su palaikomojo gydymo ir slaugos profiliu – 7,4. Ligoninėje per metus stacionaro sąlygomis atliktos 1246 operacijos ir 511 ambulatorinių operacijų.

         III. Informacija apie veiklos užduočių vykdymą.

                   Steigėjas buvo nustatęs įstaigai 2024 metams veiklos užduotis, kurių vykdymas aptartas šioje veiklos ataskaitoje.  Apie užduočių įvykdymą informacija pateikiama lentelėje:
                   Viešosios įstaigos Šakių ligoninės 2024 metų veiklos užduočių įvykdymas atsispindi ir ligoninės interneto puslapyje www.ligonine.com.

           Viešosios įstaigos Šakių ligoninės 2024 metų veiklos užduočių įvykdymas.

	Eil.
Nr.
	Veiklos rezultatų vertinimo rodikliai
	Siektina reikšmė
	
Įvykdymas

	I
	Veiklos finansinių rezultatų vertinimo rodikliai:
	

	1.
	Įstaigos praėjusių metų veiklos rezultatų ataskaitoje nurodytas pajamų ir sąnaudų skirtumas (grynasis perviršis ar deficitas)
	Būti nenuostolingai
	
         + 570298 Eur 

	2.
	Įstaigos sąnaudų darbo užmokesčiui dalis
	Sąnaudų darbo užmokesčiui ir socialiniam draudimui dalis, palyginti su visomis asmens sveikatos priežiūros įstaigos (toliau – ASPĮ) sąnaudomis.
	
          79,7 proc.

	3.
	Įstaigos sąnaudų valdymo išlaidoms dalis		
	ASPĮ sąnaudų valdymo išlaidoms dalis ne daugiau kaip 2,4 proc. nuo visų ASPĮ sąnaudų
	2,2 proc.

	4.
	Įstaigos finansinių įsipareigojimų dalis nuo metinio įstaigos biudžeto

	Įsipareigojimų koeficientas ne didesnis kaip 0,12
	
0,09

	5.

	Papildomų finansavimo šaltinių pritraukimas
	ASPĮ per pastaruosius 3 metus yra pasirašiusi bent dvi sutartis dėl dalyvavimo projekte, pagal kurias gauna papildomą finansavimą
	
3

	II
	Veiklos rezultatų vertinimo rodikliai:
	

	1.
	Pacientų pasitenkinimo įstaigos teikiamomis asmens sveikatos priežiūros paslaugomis lygis, tai yra pacientų teigiamai įvertintų įstaigoje suteiktų paslaugų skaičiaus dalis nuo visų per metus įstaigoje suteiktų asmens sveikatos priežiūros paslaugų skaičiaus pagal sveikatos apsaugos ministro nustatytas paslaugų grupes
	Pacientų pasitenkinimo ASPĮ teikiamomis asmens sveikatos priežiūros paslaugomis lygis ne mažiau kaip 0,9 balo
	             _
M  ═ 0,98

	2.
	Įstaigoje gautų pacientų skundų dėl įstaigoje suteiktų asmens sveikatos priežiūros paslaugų skaičius per metus ir pagrįstų skundų dalis
	Nenustatoma
	0,5 (gauti 2 skundai,
1 nepagrįstas) 


	3.
	Įstaigoje gautų pagrįstų skundų dalis nuo visų įstaigoje suteiktų asmens sveikatos priežiūros paslaugų skaičiaus per metus pagal sveikatos apsaugos ministro nustatytas paslaugų grupes	
	Nenustatoma
	
0,000016

	4.
	Įstaigoje taikomos kovos su korupcija priemonės, numatytos sveikatos apsaugos ministro tvirtinamoje Sveikatos priežiūros srities korupcijos prevencijos programoje
	ASPĮ įtraukta į Skaidrių asmens sveikatos priežiūros įstaigų sąrašą
	
Viešoji įstaiga Šakių ligoninė įtraukta į skaidrių asmens sveikatos priežiūros įstaigų sąrašą

	5.







	Informacinių technologijų diegimo ir plėtros lygis (pacientų elektroninės registracijos sistema, įstaigos interneto svetainės išsamumas, darbuotojų darbo krūvio apskaita, įstaigos dalyvavimo elektroninėje sveikatos sistemoje mastas)
	95 proc. ASPĮ registracijų ambulatorinėms asmens sveikatos priežiūros paslaugoms gauti atliekama per Išankstinę pacientų registracijos informacinę sistemą (toliau – IPR IS)
	

95 proc.

	6.
	Įstaigoje suteiktų asmens sveikatos priežiūros paslaugų skaičius per ketvirtį ir per metus pagal sveikatos apsaugos ministro nustatytas paslaugų grupes

	Nenustatoma
	Per metus suteikta 63134 paslaugos, per ketvirtį –
15783


	7.
	Vidutinis laikas nuo paciento kreipimosi į įstaigą dėl asmens sveikatos priežiūros paslaugos suteikimo momento iki paskirto paslaugos gavimo laiko pagal sveikatos apsaugos ministro nustatytas paslaugų grupes
	Nenustatoma
	


0-14  dienų

	8.
	Įstaigoje dirbančių darbuotojų ir etatų skaičius ir įstaigoje suteiktų asmens sveikatos priežiūros paslaugų skaičius per metus
	Nenustatoma
	Darbuotojų skaičius – 282.
Etatų skaičius – 248.
Suteikta sveikatos priežiūros paslaugų – 63134

	
9.



	Vidutinė hospitalizuotų pacientų gydymo trukmė įstaigoje pagal sveikatos apsaugos ministro nustatytas paslaugų grupes (taikoma tik antrinio ir tretinio lygio asmens sveikatos priežiūros paslaugas teikiančioms įstaigoms)
	Vidutinė  chirurgijos paslaugų grupės gydymo trukmė – ne ilgiau kaip 6,8 dienos.

Vidutinė terapijos paslaugų grupės gydymo trukmė – ne ilgiau kaip 7,1 dienos.
	
4,0


15,1

	10.
	Lovos užimtumo rodiklio įstaigoje pagal sveikatos apsaugos ministro nustatytas paslaugų grupes (taikoma tik antrinio ir tretinio lygio asmens sveikatos priežiūros paslaugas   teikiančioms įstaigoms)
	ASPĮ aktyvaus gydymo lovų užimtumas – ne mažiau kaip 70 %.



	

98,3 proc.

	III
	Papildomi veiklos rezultatų vertinimo rodikliai:
	

	1.
	Kritinis likvidumo rodiklis
	Ne mažiau kaip 0,8 
	1,4

	2.
	Konsoliduotų viešųjų pirkimų skaičius 
	Ne mažiau kaip 2
	3

	3.
	ASPĮ patirtos sąnaudos asmens sveikatos priežiūros, visuomenės sveikatos priežiūros ir farmacijos specialistų (toliau – specialistai) profesinės kvalifikacijos tobulinimui
	Ne mažiau kaip 0,15 proc. ASPĮ darbo užmokesčio sąnaudų, neįskaitant darbdavio socialinio draudimo įmokų
	0,11

	4.
	ASPĮ vidutinio darbo užmokesčio pokytis
	ASPĮ vidutinio darbo užmokesčio augimas ne mažesnis nei 8 proc.
	15,3 proc.

	5.
	Įstaigos įgyvendintų smurto ir priekabiavimo prevencijos politikos prevencinių veiksmų ir (ar) priemonių skaičius
	Ne mažiau kaip 2
	2 priemonės

	4.
	Nepageidaujamų įvykių ASPĮ registravimas
	ASPĮ registruoja nepageidaujamus įvykius
	Viešoji įstaiga Šakių ligoninė registruoja nepageidaujamus įvykius



IV. Pagrindiniai finansiniai rodikliai.

               Per 2024 metus įstaigos dirbantieji sumokėjo 965666 Eur fizinių asmenų pajamų mokesčio.
               Per ataskaitinį laikotarpį ligoninei iš savivaldybės biudžeto buvo skirta 120000 Eur. Šios lėšos  panaudotos užtikrinant kokybiškų sveikatos priežiūros paslaugų teikimą, išlaikant vaikų ligų skyrių, kaip numatyta rajono strateginiame plėtros plane. 
               Analizuojant darbuotojų darbo užmokesčio tendencijas pažymėtina, kad ataskaitiniais metais gydytojų darbo užmokestis vidutiniškai didėjo 12,5 %, slaugytojų – 14,3 %.













 Lentelė: Vidutinis darbo užmokestis. 


              Per ataskaitinį laikotarpį įstaiga uždirbo 8132510 Eur. Iš jų 8042468 Eur gauta iš Privalomojo sveikatos draudimo fondo (PSDF). Kitos lėšos 90042 Eur gautos  už mokamas paslaugas iš juridinių ir fizinių asmenų. Įstaigos debitorinis įsiskolinimas iš ligonių kasų ataskaitinio laikotarpio pabaigai buvo 934837 Eur.
              Įstaigos veiklos rezultatas per finansinius metus – teigiamas (570298 Eur). 
              Ligoninės išlaidų struktūroje didžiausią dalį sudarė darbo užmokestis su socialinio draudimo mokesčiu – 6212145 Eur, tai sudarė 79,7 % įstaigos sąnaudų ir lyginant su 2023 metais padidėjo 0,3  %.

 Lentelė:  Šakių ligoninės išlaidų struktūra (procentais).

	
	2022 m.
	2023 m.
	2024 m.

	DARBO UŽMOKESTIS 
	76,9
	79,4
	79.7

	KITOS IŠLAIDOS
	23,1
	20,6
	20,3

	Medicinos reikmenys
	8,0
	6,5
	6,4

	Mityba 
	1,1
	1.2
	1,0

	Apšildymas ir elektra
	3,6
	2,8
	2,7

	Kitos prekės ir patarnavimai
	
10,4
	
10,1
	
10,2


          Per 2024 metus ligoninė įsigijo ilgalaikio turto už 573528 Eur.
          Vidiniai įstaigos rezervai užtikrinant tokią, kokia dabar yra paslaugų apimtis bei kokybė, yra panaudoti optimaliai.

         V. Veiklos tobulinimo perspektyvos.

Šiuo ataskaitiniu laikotarpiu pavyko išlaikyti pagrindinius ligoninės stacionaro skyrius ir užtikrinti kokybišką reikalingiausių rajono gyventojams specialistų – konsultantų darbą.
Naujajame ataskaitiniame laikotarpyje išlieka svarbus uždavinys – užtikrinti ligoninės licencijoje numatytas asmens sveikatos priežiūros stacionarines ir specializuotas ambulatorines paslaugas ir didinti jų prieinamumą gyventojams, pagrindinį dėmesį sutelkiant į esamų chirurgijos ir reanimacijos - intensyvios terapijos skyrių išsaugojimą.
Dalyvaujant projekte pagal regioninę pažangos priemonę Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ planuojama įsteigti paliatyvios slaugos skyrių, pritaikant esamas ligoninės patalpas. 
           Bus remontuojamas konsultacijų skyrius iš ankstesniais metais vykusio sveikatos centro kūrimo projekto lėšų.

        VI. Kita informacija.

Ateityje išlieka svarbūs steigėjo paramos ligoninei ir atsakomybės dėl dabar turimų stacionarinių gydymo profilių išlaikymo klausimai.  Nepaisant didinamo darbo užmokesčio, ateityje laukia iššūkiai aprūpinant įstaigą reikiamais specialistais. 

___________________________________________________________

Vidutinis darbo užmokestis
Gydytojai	2020	2021	2022	2023	2024	2234	2625	2970	3416	3844	Slaugos personalas	2020	2021	2022	2023	2024	1094	1280	1354	1620	1851	Kitas personalas	2020	2021	2022	2023	2024	875	953	1030	1290	1459	Metai
Eurai
